लागि तपाईले भूमिका खेल्नुपर्‍यो’ । स्रोतका अनुसार माधवकुमार नेपालले भने अहिले एमालेको प्राथमिकता सरकार नभएकाले शान्ति प्रकृया र संबिधानतिर केन्द्रीत हुन प्रचण्डलाई आग्रह गरेका थिए । जिल्लाबाट कार्यकर्ताको ब्यापक दबाब परेको भन्दै जनसत्ताले गरेका घरजग्गा कारोवारलाई वैधानिकता दिन प्रधानमन्त्रीलाई प्रेसर दिएका अध्यक्ष प्रचण्डले अहिले भने आफुसँग परामर्श नै नगरि प्रधानमन्त्रीले त्यस्तो निर्णय गरेको कांग्रेस नेताहरुसँग बताउने गरेका छन् । केही दिनअघि रामचन्द्र पौडेलको निवासमा भएको छलफलमा पनि प्रचण्डले कांग्रेस नेताहरुसँग एक्लै साउती गर्दै सरकार नै समस्याको कारक रहकाले त्यताधिर ध्यान दिन र जग्गासम्बन्धी निर्णयलाई चर्काउन सुझाव दिएका थिए ।
